
REFERAT DE APROBARE

Subsemnatul Dincă Florin-Ionuț, primar al oraşului Boldeşti-Scăeni, supun spre analiza şi aprobarea Consiliului Local “Proiectul de Hotărâre privind completarea componenţei unor comisii de specialitate ale Consiliului Local al oraşului Boldeşti-Scăeni”.
	Potrivit dispoziţiilor art.124 din OUG nr. 57/2019 privind Codul adminstrativ, cu modificările şi completările ulterioare, după constituire, consiliul local îşi organizează comisii de specialitate, pe principalele domenii de activitate, în termenul stabilit prin regulamentul de organizare şi funcţionare a consiliului local;
	Prin Hotărârea Consiliului Local nr. 147/12.11.2024 privind organizarea comisiilor de specialitate ale Consiliului Local al oraşului Boldeşti-Scăeni au fost organizate 3 comisii de specialitate, respectiv:
- Comisia nr. 1 - dezvoltarea economico-socială şi de mediu, cooperarea interinstituţională pe plan intern şi extern, cu 7 membri;
[bookmark: do|caIII|si3|ar13|al2|lia|pa1]- Comisia nr. 2 – administrarea domeniului public şi privat, gestionarea serviciilor de interes local, cu 5 membri;
- Comisia nr. 3– juridică şi de disciplină, organizare proprie şi a aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local, cu 5 membri.
	La  şedinţa consiliului local din data de 12.11.2024 structura comisiilor de specialitate a fost stabilită şi aprobată potrivit configurației politice de la ultimele alegeri locale. Ţinând cont de validarea mandatelor supleanţilor, care urmează să depună jurământul în următoarea şedinţă de consiliu se impune a se completa locurile vacante existente la comisia nr. 2 şi la comisia nr. 3.
	Astfel domnii consilieri locali, validaţi de către Judecătoria Ploieşti, respectiv dl. Biță Paul, d.na Moraru Ana-Maria, dl. Rădulescu Virgil-Mădălin și dl. Isbășoiu Constantin, vor ocupa locurile vacante din cadrul celor două comisii.
	Având în vedere cele mai sus prezentate  propun completarea componenţei Comisiilor de specialitate ale consiliului local, nr. 2 şi 3.

	
În speranţa obţinerii aprobării, vă mulţumesc anticipat !

 					    PRIMAR,
DINCĂ FLORIN-IONUŢ
     			
Consiliului local al oraşului Boldeşti-Scăeni
